Document ID: 32007D0773

РЕШЕНИЕ НА СЪВЕТА
от 26 ноември 2007 година
за едногодишно удължаване на срока на допълнителната изследователска програма за изпълнение от Съвместния изследователски център на Европейската общност за атомна енергия
(2007/773/Евратом)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност за атомна енергия, и по-специално член 7 от него,
като взе предвид предложението на Комисията, внесено след консултация с Научния и технически комитет,
като взе предвид становището на управителния съвет на Съвместния изследователски център (СИЦ),
като има предвид, че
(1)
Развитието на ядрената медицина в рамките на Европейския съюз допринася за постигане на целта за защита на човешкото здраве. Тя изисква повишено използване на изпитателни реактори за медицински цели.
(2)
На 19 февруари 2004 г. Съветът прие решение относно приемането на допълнителна изследователска програма за изпълнение от Съвместния на изследователски център на Европейската общност за атомна енергия (1). Тази програма бе приета за период от три години, до 1 януари 2007 г.
(3)
В рамките на Европейското изследователско пространство допълнителната изследователска програма, в която се използва високопоточен реактор в Петен (ВПР), е едно от основните средства, налични в Съюза за допринасяне към подкрепата и изпитания на медицински диагностични и терапевтични методи, както и за развитие на материалознанието и за разрешаване на проблеми в областта на ядрената енергетика.
(4)
ВПР е в експлоатационно състояние поне до 2015 г., като през февруари 2005 г. на оператора на реактора бе издаден нов експлоатационен лиценз. Срокът на допълнителната изследователска програма следва следователно да бъде удължен за последваща година с оглед използване на наличните технически средства. Удължаването на срока следва да породи действие с обратна сила, за да обхване текущите дейности по програмата в периода от 1 януари 2007 г.
(5)
Финансовото участие, необходимо за това удължаване на срока на допълнителната изследователска програма, ще бъде предоставено от Нидерландия и Франция,
РЕШИ:
Член 1
Допълнителната изследователска програма за експлоатация на ВПР („програмата“), чиито настоящи цели са изложени в приложение I, се удължава за срок от една година, считано от 1 януари 2007 г.
Член 2
Приблизителното финансово участие за изпълнение на удължаването на срока на програмата възлиза на около 8 500 000 EUR. Разбивката на това участие е дадена в приложение II.
Член 3
Комисията отговаря за изпълнението на програмата и за тази цел разчита на услугите на СИЦ. Управителният съвет на СИЦ се информира за изпълнението на програмата.
Член 4
До 15 юни 2008 г. Комисията представя пред Европейския парламент, Съвета и Европейския икономическия и социален комитет доклад относно изпълнението на настоящото решение.
Член 5
Настоящото решение влиза в сила в деня на публикуването му в Официален вестник на Европейските общности.
То се прилага от 1 януари 2007 година.
Член 6
Адресати на настоящото решение са държавите-членки.
Съставено в Брюксел на 26 ноември 2007 година.

Labels: 7
18
15
14